136 DR. GRESCHIK JENŐ 



A többrétegű hám egy darabig a szájpadrésbe is terjed, kötőszöveti 

 szemölcsök jobban széttagolják. A rés két oldalán, közel a bejárathoz 

 meglehetős sok izlelőbimbót találtam. Körte- vagy orsóalakúak; két- 

 porusú bimbók is előfordulnak, mint a nyelven. A többrétegű hámot a 

 szájpadrésben nemsokára többrétegű hengereshám, majd az orbitális 

 mélyedésben többrétegű csillangóshám váltja föl. A nyálkahártyában itt 

 gyakoriak a leukocyta-csoportok, nyálkamirigyek, egyszerű apró alveolu- 

 sok alakjában szintén előfordulnak. 



A szájpad nyálkahártyája egyenesen folytatódik a garatpadba, föl- 

 építése a szájpadrésnél említettel teljesen egyező. Ennélfogva csak az 

 infundibulum-résről kell külön megemlékeznem. A cavum infundibuli- 

 ban két oldalt egy-egy sagittalis redő (plica infundibuli) található. A több- 

 rétegű laposhám rövid szakaszon itt is még a tölcsérben követhető. 

 A propria szemölcsei jól fejlettek, izlelőbimbók a szájpadrés környéké- 

 hez hasonlóan itt is előfordulnak. Tovább befelé a szemölcsök eltűnnek, 

 többrétegű hengereshám lép föl, mely a redőket is borítja. Ezt viszont 

 egyrétegű csillangóshám szorítja ki. 



Az infundibulum tubarum két oldalán nyálkamirigyek találhatók, 

 melyek a szájpadrés melletti mirigyekkel azonos fölépítésűek. Fekvésük 

 szerint a szerzők glandulae sphenopterygoideae-inek felelnek meg. 

 A garatüregbe nyílnak. Ezeken kívül az amazonpapagályban még az 

 ú. n. glandulae tubariae is előfordulnak: nagyobbrészt egyszerű alveolo- 

 tubulosus mirigyek, melyek az infundibulum tubarum-ba öntik váladé- 

 kukat. Leukocyta-csoportok igen gyakoriak a nyálkahártyában, úgy hogy 

 sokszor a mirigyek és a garathám közötti egész teret elfoglalják. Az egy- 

 rétegű hám alatt csaknem csupa leukocyta van. Egyes HERBSi-féle testecs- 

 kék még a garatban is találhatók. A garatpad rugalmas rostokban szegény. 



Áttérve a száj fenekére, a két szélén magas többrétegű lapos- 

 hámra akadunk, mely meglehetős erősen elszarusodott. A hám alsó 

 részén pigmentsejtek vannak. A propria kötőszövetében véredények; 

 tovább lefelé lazább szövet lép föl sima és harántcsíkolt izomzattal, 

 helyenként leukocyta-csoportok. A rugalmas rostok gyérek, csak finom 

 fibrillák alakjában követhetők. A nyelv alatt a szájfenék többrétegű 

 hámja sokkal gyengébb. A felső rétegek teljesen elszarusodtak s folyto- 

 nosan lekopnak. HfRRSi-féle testecskét ritkán találtam, még leginkább a 

 külső bőr felőli oldalon a tolltüszők közelében. Mirigyek a pirosvállú 

 amazonpapagály szájfenekének szabad részén nem fordulnak elő. 



A tömzsi, vastag és magas nyelvet, mely az alsó csőrnek csak- 

 nem az egész, a két alsó állkajicsi ágtól határolt rövid területét borítja, 

 szintén többrétegű fönt elszarusodott laposhám borítja. A hám vastag- 

 sága és az elszarusodás foka a nyelv egyes helyein különböző. A nyelv 

 hegyén az elszarusodott rétegek meghaladják a többi hám vastagsá- 



